A Bizottság 267/95/EK rendelete

(1995. február 9.)

a tejre és tejtermékekre vonatkozó mezőgazdasági átváltási árfolyam esetében alkalmazandó meghatározó ügyleti tények rögzítéséről szóló 1756/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 150/95/EK rendelettel [1] módosított, a közös agrárpolitika céljából alkalmazandó elszámolási egységről és az átváltási árfolyamokról szóló, 1992. december 28-i 3813/92/EGK tanácsi rendeletre [2] és különösen annak 6. cikke (2) bekezdésére,

mivel a legutóbb a 180/94/EK rendelettel [3] módosított 1756/93/EGK bizottsági rendelet [4] arra törekszik, hogy pontosan rögzítse a tej- és tejtermékágazatban ECU -ben kifejezett valamennyi összegre alkalmazandó mezőgazdasági átváltási árfolyamot; mivel ez a rendelet nem rögzíti a meghatározó ügyleti tényt a legutóbb a 3337/94/EK rendelettel [5] módosított, a Közösségben közvetlen fogyasztásra szánt vajkoncentrátumra vonatkozó támogatás pályázati felhívás útján történő nyújtásáról szóló, 1990. február 20-i 429/90/EGK bizottsági rendelet [6] 8. cikkének (5) bekezdésében említett összegre alkalmazandó mezőgazdasági átváltási árfolyam tekintetében; mivel ennek következtében a rendeletet ki kell egészíteni;

mivel a legutóbb a 3337/94/EK rendelettel módosított, a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált vajra és vajkoncentrátumra nyújtott támogatásról szóló, 1988. február 16-i 570/88/EGK bizottsági rendelet [7] 16. cikke (3) bekezdésének c) pontjában és 22. cikke (4) bekezdésének harmadik albekezdésében említett támogatási összeg és a megállapított határidő elmulasztása esetén a bírság tekintetében, valamint a 429/90/EGK rendelet 8. cikke (2) bekezdésének a) pontjában említett támogatási összeg tekintetében, ahogyan azt az 1756/93/EGK rendelet melléklete B. III. részének 4. és 5. pontja meghatározza, a meghatározó ügyleti tények a határidőknek spekulatív okokból való elmulasztására ösztönözhetnek; mivel ennek következtében ezeket a rendeleteket e kockázat elkerülése érdekében ki kell egészíteni;

mivel a Tej- és Tejtermékpiaci Irányítóbizottság az elnöke által megállapított határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1756/93/EGK rendelet melléklete B. III. része 4. és 5. pontjának helyébe a következő szöveg lép:

"Rendelet | Érintett összegek | Alkalmazandó mezőgazdasági átváltási árfolyam |

4.570/88/EGK | A.A 16. cikk (3) bekezdésének d) pontjában említett pályázati eljárás alapján elfogadott támogatási összeg | i.Annak a hónapnak az első napján alkalmazandó mezőgazdasági átváltási árfolyam, amikor a 3. cikk a) pontjában említett nyomelemeket hozzáadjákii.Annak a hónapnak az első napján alkalmazandó mezőgazdasági átváltási árfolyam, amikor a vajkoncentrátumot gyártják a 22. cikk (3) bekezdése b) pontja első francia bekezdésének megfelelőeniii.Annak a hónapnak az első napján alkalmazandó mezőgazdasági átváltási árfolyam, amikor a nyomelemek nélküli vajat felhasználják a 3. cikk b) pontjában említett köztes vagy végtermékek gyártásábanHa azonban nem tartják be a 11. cikkben előírt határidőt, akkor annak a hónapnak az első napján alkalmazandó mezőgazdasági átváltási árfolyamot alkalmazzák, amikor a határidő lejár |

B.A 22. cikk (4) bekezdésében említett támogatáscsökkentés összege | Annak a hónapnak az első napján alkalmazandó mezőgazdasági átváltási árfolyam, amikor a 11. cikkben említett határidő lejár |

5.429/90/EGK | A.A 8. cikk (2) bekezdésének a) pontjában említett pályáztatási eljárás alapján a vajkoncentrátumra adott támogatás összege | Annak a hónapnak az első napján alkalmazandó mezőgazdasági átváltási árfolyam, amikor a vajkoncentrátumot gyártották, és hozzáadták a nyomelemeket a 8. és 9. cikknek megfelelően Ha azonban nem tartják be a 9. cikk (1) bekezdésében megállapított határidőt, akkor annak a hónapnak az első napján alkalmazandó mezőgazdasági átváltási árfolyamot alkalmazzák, amikor a határidő lejár |

B.A 8. cikk (5) bekezdésében említett támogatáscsökkentés összege | Annak a hónapnak az első napján alkalmazandó mezőgazdasági átváltási árfolyam, amikor a 9. cikk (1) bekezdésében említett határidő lejár" |

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. február 9-én.

a Bizottság részéről

Franz Fischler

a Bizottság tagja

[1] HL L 22., 1995.1.31., 1. o.

[2] HL L 387., 1992.12.31., 1. o.

[3] HL L 24., 1994.1.29., 38. o.

[4] HL L 161., 1993.7.2., 48. o.

[5] HL L 350., 1994.12.31., 66. o.

[6] HL L 45., 1990.2.21., 8. o.

[7] HL L 55., 1988.3.1., 31. o.

--------------------------------------------------